Miljøminister Connie Hedegaard (K) har fredag offentliggjort et nyt stort antal vand- og naturprojekter fra den ekstra miljømilliard. Denne gang drejer det sig om 14 projekter i det sydlige og vestlige Jylland, ved Mariager Fjord og på Sjælland til over 130 mio. kroner. Dermed er vand- og naturindsatsens samlede pulje på 558 mio. kroner nu øremærket til konkrete projekter. Det er et genopretningsprojekt i Katbjerg Ådal, der skal være med til at forbedre miljøet i Mariager Fjord. Ifølge ministeriet vil projektet kunne tilbageholder ca. 25 tons kvælstof - der altså ikke når frem til fjorden. Projektets budget er på 25 mio. kr. - Vi er kommet langt med vand- og naturindsatsen og kan nu se frem til, hvordan mere end i alt 40 projekter landet over vil give mere og bedre natur. Vi kan allerede nu se, at vi opnår en meget betydelig miljøeffekt og en klar forbedring af en række vigtige naturområder, siger miljøminister Connie Hedegaard (K).

Referat:
Projekt i Himmerland skal gavne Mariager Fjord